Държавен вестник, бр. 12, 2012 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  12
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Инструкторът по АФА и спорт за хора с ув­
реждания – по един или няколко вида спорт, е 
лицето, което отговаря за периода на физическа 
и психическа подготовка на хората с увреж­
дания, които спортуват. От него се изисква да 
притежава отлична физическа подготовка, да 
поддържа добра спортна форма и дисциплини­
раност и да умее да работи с хора. 
Инструкторът поддържа многобройни профе­
сионални контакти – с изпълнителни директори, 
мениджъри, рехабилитатори, кинезитерапевти, 
медицински лица, с поддържащите спортните 
бази, с представители на фирми – производите­
ли на спортни уреди, съоръжения и екипировка. 
Инструкторът работи с разнообразни уреди и 
съоръжения, екипировка, информационни ма­
териали и документация в открити и закрити 
спортни съоръжения – зали, стадиони, басейни, 
фитнес и здравни центрове.
Инструкторът изготвя индивидуалния план за 
развитие на спортните качества на съответното 
лице с увреждане и проследява цялостната му 
подготовка, както и участието му в спортни 
прояви. Инструкторът по АФА и спорт за хора 
с увреждания дава насоки за подходяща подкре­
пяща среда и определя подходящите места за 
тренировки. Определя формата на тренировките, 
тяхната продължителност и честота, както и 
оптималния бpой участващи в тренировъчния 
процес според спецификата на уврежданията на 
лицата. В процеса на работа определя екип от 
специалисти, които да спомагат и съдействат за 
общото развитие на физическата активност на 
хората с увреждания (рехабилитатори, психоло­
зи, супервайзъри, социални работници и др.). 
Инструкторът изцяло подкрепя самостоятелното 
физическо развитие на хората с увреждания и 
следи за минималната им зависимост от друго 
лице. Работи за повишаване на физическата 
активност и независимост на спортуващите.
Инструкторът изпълнява задълженията си 
като член от професионалния екип съгласно 
изискванията на спортната организация (или 
фирма) при планиране и извършване на оп­
ределените от работодателя трудови дейности.
Особеностите и условията на труд изискват 
от инструктора по АФА и спорт за хора с ув­
реждания да бъде дисциплиниран, наблюдате­
лен, издръжлив при продължително физическо 
натоварване, лоялен и отговорен, с нагласа 
за точно и прецизно изпълнение на заповеди, 
инструкции и указания, да използва съвременна 
справочна и каталожна литература, професио­
нален софтуер и компютър с интернет. Орга­
низационните умения и уменията за работа в 
екип са от ключово значение за практикуване 
на професията.
Хората, упражняващи тази професия, трябва 
да имат разбирането, че подпомагат интегри­
рането на хора с увреждания, активизирайки 
техния физически дух, че упражняват професия, 
която съчетава няколко елемента – социална 
адаптация и терапия, повишаване на физиче­
ската активност на лицата и интегрирането им 
в различни групи. 
Инструкторът по АФА и спорт за хора с 
увреждания изпълнява дейности, които могат 
да се групират като подготвителни, основни и 
заключителни.
Подготвителните дейности обхващат: 
· запознаване с длъжностната характеристи­
ка, разработена и утвърдена от работодателя;
· запознаване с изискванията за здравословни 
и безопасни условия на труд;
· запознаване с динамиката на организацион­
ната структура на спорта в Република България 
и на спортната организация, където работи; 
· участие в предварителни проучвания за 
ориентацията, предпочитанията и мотиваци­
ята на кандидатите за занимания със спорт 
и насочване при избора на конкретен вид 
спорт/ове от лицата;
· участие в диагностичните процедури за 
първоначални проучвания на възрастовите и 
психо-физическите особености на кандидатите за 
занимания със спорт; запознаване с резултатите 
от проучванията за здравословното състояние 
на кандидатите за спортни занимания и диаг­
ностика на изходните параметри на специфич­
ната за дадения вид спорт физическа годност 
и координационно-двигателни способности; 
· определяне на подходяща подкрепяща среда 
за лицата с увреждания, както и на нуждата от 
спортен асистент при тренировъчния процес;
· запознаване със: разработените и утвърдени 
учебно-тренировъчни планове или приоритетни 
тренировъчни програми; план-графика на трени­
ровъчните занимания; техническото състояние 
и характеристиките на общите и специфичните 
спортни уреди и други технически средства 
и аксесоари за провеждането на различните 
по съдържание и насоченост тренировъчни 
занимания; 
· участие в проверката и подготовката на 
откритите и закритите тренировъчни обекти и 
на санитарно-хигиенните възли за съответствие 
с изискванията на действащите стандарти и 
правила; 
· участие в изготвянето и представянето 
на информационни и рекламни материали; 
в мероприятия за срещи с обществеността, с 
медиите и с други институции за осигуряване 
прозрачност на тренировъчната и спортно-със­
тезателната дейност на спортната организация 
(или фирма). 
Основните дейности са свързани със: